બનાસકાંઠામાં જો કોઇ સ્થળને સૌથી મોટા પાયે નુક્શાન થયું હતું તો તે છે ધાનેરા. ધાનેરામાં ભારે વરસાદના કારણે બેટમાં ફેરવાઇ ગયું હતું અનેક વિસ્તારો પાણીમાં ગરકાવ થઇ ગયા હતા. ધાનેરામાં થોડાક જ કલાકમાં 8 થી 9 ઇંચ વરસાદ પડ્યો હતો જેના કારણે ગાડીઓ પણ પાણીમાં ગરકાવ થવા લાગી હતી. જો કે પાછળથી સેનાની મદદથી 800 જેટલા લોકોને સહી સલામત સ્થળે ખસેડવામાં આવ્યા હતા. જો કે હવે વરસાદ પણ ત્યાં રોકાઇ ગયો છે અને પાણી પણ ઓસરી રહ્યા છે. પણ પાણી ઓસરતા સમગ્ર વિસ્તાર કાદવ અને કિચડ્ડથી ઉભરાઇ પડ્યો છે. આ તમામની તંત્રની સાથે અનેક સ્વૈચ્છિક સંસ્થાઓ આ કાદવને દૂર કરવામાં મદદ કરી રહ્યા છે.